

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 024-02/22-01/26**

**URBROJ: 2186-3-02-22-1**

**Cestica, 20.12.2022.**

Na temelju članka 2. i 49, Zakona o predškolskom odgoju i obrazovanju («Narodne Novine» br. 10/97., 107/7., 94/13, 98/19, 57/22) i članka 28. Statuta Općine Cestica («Službeni vjesnik Varaždinske županije» broj 13/21), Općinsko vijeće Općine Cestica na svojoj ­­11. sjednici održanoj dana 20.12.2022. godine, donosi

**O D L U K U**

**o sufinanciranju smještaja djece u predškolsku ustanovu**

Članak 1.

Općina Cestica osigurat će sredstva za zadovoljavanje javnih potreba u djelatnosti predškolskog odgoja i obrazovanja i sufinancirat će smještaj djece u predškolsku ustanovu čiji roditelji imaju prebivalište na području Općine Cestica.

Članak 2.

 Visina učešća Općine Cestica u sufinanciranju smještaja djece u predškolsku ustanovu na području Općine Cestica utvrđuje se u iznosu od 113,00 eura mjesečno za jedno dijete, drugo 130,00 eura i treće dijete puni iznos.

 Sufinanciranje u iznosu od 113,00 eura mjesečno po jednom djetetu, 130,00 eura za drugo dijete i puni iznos za treće dijete Općina Cestica će uplaćivati na žiro račun predškolske ustanove. Pravo na sufinanciranje roditelji djece ostvaruju dobivanjem Potvrde Općine Cestica o podmirenim obvezama prema Općini Cestica.

Članak 3.

 Roditelji koji nemaju prebivalište na području Općine Cestica za smještaj djece u predškolsku ustanovu na području Općine Cestica plaćaju punu ekonomsku cijenu.

Članak 4.

 Općina Cestica će zaključiti ugovor o sufinanciranju s predškolskom ustanovom.

Članak 5.

 Stupanjem na snagu ove Odluke prestaje važiti Odluka o sufinanciranju smještaja djece u predškolsku ustanovu, koja je objavljena u «Službenom vjesniku Varaždinske županije» broj 65/2018.

Članak 6.

 Ova odluka stupa na snagu osmog dana nakon objave u «Službenom vjesniku Varaždinske županije», a primjenjuje se od 01. siječnja 2023. godine.

Predsjednik Općinskog vijeća

Darko Majhen mag.pol.